Income Tax: ಜೂನ್ನಿಂದ ಬರಲಿದೆ ಹೊಸ ಆದಾಯತೆರಿಗೆ ಇಫೈಲಿಂಗ್ ಪೋರ್ಟಲ್ ಇದರ ಉಪಯೋಗವೇನು? ಜನರಿಗೆ ತೆರಿಗೆ ಪಾವತಿಯ ವಿಧಾನವನ್ನು ಇನ್ನಷು ಸುಲಭಗೊಳಿಸಲು, ಆದಾಯ ತೆರಿಗೆ ಇಲಾಖೆಯು, ಹೊಸ ಇಫೈಲಿಂಗ್ ಪೋರ್ಟಲನ್ನು ಪರಿಚಯಿಸಲಿದೆ. ಜೂನ್ 7ರಿಂದ ಕಾರ್ಯಾರಂಭ ಮಾಡಲಿರುವ ಈ ಪೋರ್ಟಲ್ ಕುರಿತು, ನಾವು ಆದಾಯ ತೆರಿಗೆ ಪಾವತಿದಾರರಿಗೆ ಅನುಕೂಲಕರ ಮತ್ತು ಆಧುನಿಕ ,ತಡೆರಹಿತ ಅನುಭವವನ್ನು ನೀಡಲಿದ್ದೇವೆ ಎಂದು ಸೆಂಟ್ರಲ್ ಬೋರ್ಡ್ ಆಫ್ ಡೈರೆಕ್ಟ್ ಟ್ಯಾಕ್ಸ್ ತಿಳಿಸಿದೆ. ಬಹಳಷ್ಟು ಮಂದಿ ತೆರಿಗೆ ಪಾವತಿದಾರರಿಗೆ, ಅದರಲ್ಲೂ ಮುಖ್ಯವಾಗಿ ಒಂದಕ್ಕಿಂತ ಹೆಚ್ಚು ಮೂಲದಿಂದ ಆದಾಯ ಹೊಂದಿಲ್ಲದ ಜನರಿಗೆ ಇದೊಂದು ಸ್ವಾಗತಾರ್ಹ ಬೆಳವಣಿಗೆ. ಆದಾಯ ತೆರಿಗೆ ಸಲ್ಲಿಸುವಾಗ ಅಗತ್ಯ ದಾಖಲೆಗಳನ್ನು ಸಂಗ್ರಹಿಸಲು ಓಡಾಡುವುದು ಮತ್ತು ಫಾರ್ಮ್ ತುಂಬಲು ತಜ್ಞರ ಸಹಾಯ ಕೇಳುವುದು ಮುಂತಾದ ತೊಂದರೆಗಳನ್ನು ಕಡಿಮೆ ಮಾಡಲಿದೆ. ಅದಲ್ಲದೆ, ತೆರಿಗೆದಾರರಿಗೆ ಯಾವುದೇ ಅನಾನುಕೂಲತೆಯನ್ನು ತಪ್ಪಿಸಲು, ಜೂನ್ 16ರ ವರೆಗಿನ ಸ್ಥಗಿತದ ಅವಧಿಯಲ್ಲಿ, ಯಾವುದೇ ಅನುಸರಣೆಯ ದಿನವನ್ನು ನಿಗದಿಪಡಿಸುವುದಿಲ್ಲ ಎಂದು ಸಿಬಿಡಿಟಿ ಹೇಳಿದೆ. ಹೊಸ ಆದಾಯ ತೆರಿಗೆ ಪೋರ್ಟಲ್ನಲ್ಲಿ ಇರುವ ಅಂಶಗಳು ಈ ಕೆಳಗಿನಂತಿವೆ ರಿಟನ್ರ್ಸ್ ಮತ್ತು ರೀಫಂಡ್ಗಳ ಕೆಲಸ ಶೀಘ್ರ ಆದಾಯ ತೆರಿಗೆ ರಿಟನ್ಸ್ನ ಪ್ರಕ್ರಿಯೆಯ ವ್ಯವಸ್ಥೆಯಲ್ಲಿ ಸುಧಾರಣೆ ಮಾಡಿದ್ದರೂ, ಆದಾಯ ತೆರಿಗೆದಾರನ ಬ್ಯಾಂಕ್ ಖಾತೆಗೆ ಮರುಪಾವತಿ ಆಗಲು ಕೆಲವು ವಾರಗಳು, ಕೆಲವೊಮ್ಮೆ ತಿಂಗಳುಗಟ್ಟಲೆ ಸಮಯ ಹಿಡಿಯುತ್ತದೆ. ಈ ಹೊಸ ವ್ಯವಸ್ಥೆಯನ್ನು ಐಟಿಆರ್ ಪ್ರಕ್ರಿಯೆಯ ಘಟಕದೊಂದಿಗೆ ಸಂಯೋಜಿಸಲಾಗುವುದು ಮತ್ತು ಇದರಿಂದ ತೆರಿಗೆದಾರರಿಗೆ ಶೀಘ್ರವಾಗಿ ಮರುಪಾವತಿ ಮೊತ್ತ ದೊರಕುವಂತಾಗುತ್ತದೆ.ಭರ್ತಿ ಮಾಡಿದ ಆದಾಯ ತೆರಿಗೆ ರಿಟರ್ನ್ಸ್ ವೇಗವಾಗಿ ಕೇಂದ್ರ ಪ್ರಕ್ರಿಯೆ ವಿಭಾಗಕ್ಕೆ ತಲುಪಿ, ಆ ಕುರಿತು ತೆರಿಗೆದಾರರಿಗೆ ಸಂದೇಶ ದೊರಕಬೇಕು ಮತ್ತು ಅದರ ಪರಿಣಾಮವಾಗಿ ಬಹುಬೇಗ ಮರುಪಾವತಿ ಆಗಬೇಕು ಎಂಬುದನ್ನು ನಿರೀಕ್ಷಿಸಲಾಗುತ್ತಿದೆ ಎಂದು ಟ್ಯಾಕ್ಸ್ ಕಂಟೆಂಟ್ ಅಡ್ವೈಸರಿ ಸರ್ವಿಸಸ್ ಎಲ್ಎಲ್ಪಿ ಯ , ಪಾಲುದಾರ ವಿವೇಕ್ ಜಲನ್ ಹೇಳಿದ್ದಾರೆ.ಸುಧಾರಿತ ಡ್ಯಾಶ್ಬೋರ್ಡ್ ತೆರಿಗೆ ಪಾವತಿದಾರರ ಎಲ್ಲಾ ರೀತಿಯ ಸಂವಹನ, ಅಪ್ಲೋಡ್ಗಳು ಮತ್ತು ಬಾಕಿ ಇರುವ ಪ್ರಕ್ರಿಯೆಗಳನ್ನು ಪ್ರದರ್ಶಿಸುವ ಬಳಸಲು ಸುಲಭವಾದ ಡ್ಯಾಶ್ಬೋರ್ಡ್ ಈ ಹೊಸ ಪೋರ್ಟಲ್ನಲ್ಲಿ ಇರುತ್ತದೆ. ಇದು ತೆರಿಗೆ ಪಾವತಿದಾರರಿಗೆ ಬಾಕಿ ಇರುವ ಅನುಸರಣೆಗಳ ಬಗ್ಗೆ ತಿಳಿಸುತ್ತದೆ, ಆ ಮೂಲಕ ಅವರಿಗೆ ಬಾಕಿ ಇರುವ ಕೆಲಸಗಳನ್ನು ಪೂರ್ಣಗೊಳಿಸಲು ಮತ್ತು ಕಾನೂನಿನ ಪರವಾಗಿ ಇರಲು ಪ್ರೇರೆಪಿಸುತ್ತದೆ.ಸರಳೀಕೃತ ಐಟಿಆರ್ ಸಿದ್ಧಪಡಿಸುವ Software ಪ್ರತೀ ತೆರಿಗೆದಾರನಿಗೆ ಆನ್ಲೈನ್ ಮತ್ತು ಆಫ್ಲೈನ್ನಲ್ಲಿ ದೊರಕುವ, ಐಟಿಆರ್ ಸಿದ್ಧಪಡಿಸುವ ಸಾಫ್ಟ್ವೇರನ್ನು ಕೂಡ ಅದು ಹೊಂದಿದೆ. ಇನ್ಕಮ್ ಟ್ಯಾಕ್ಸ್ ರಿಟನ್ರ್ಸ್ ಫಾರಂಗಳನ್ನು ತುಂಬಿಸುವ ಮತ್ತು ಸಲ್ಲಿಸುವ ಕುರಿತು ಜ್ಞಾನವಿಲ್ಲದ ಆದಾಯತೆರಿಗೆ ಪಾವತಿದಾದರಿಗೆ ಸಹಾಯ ಮಾಡುವಂತ ಸಂವಹನಾತ್ಮಕ ಪ್ರಶ್ನೆಗಳನ್ನು ಈ ಸಾಫ್ಟ್ವೇರ್ ಹೊಂದಿದೆ. ಹಿಂದಿನ ವರ್ಷ ಮತ್ತು ಇತರ ಮೂಲಗಳಿಂದ ಪಡೆದ ದತ್ತಾಂಶಗಳನ್ನು ಆಧರಿಸಿದ ಪೂರ್ವ ಭರ್ತಿ ಮಾಡಲಾದ ತೆರಿಗೆ ರಿಟನ್ರ್ಸ್ ಮತ್ತು ವಿವರವಾದ ಸೂಚನೆಗಳು , ಯಾವುದೇ ಕಷ್ಟವಿಲ್ಲದೆ ಫಾರಂ ತುಂಬಿಸಲು ತೆರಿಗೆ ಪಾವತಿದಾರರಿಗೆ ಹೊಸ ಪೋರ್ಟಲ್ನಲ್ಲಿ ಕಾಣ ಸಿಗುತ್ತದೆ ಎಂದು ನಂಗಿಯಾ ಅಂಡೆರ್ಸನ್ ಎಲ್ಎಲ್ಪಿಯ ಪಾಲುದಾರ ಸಂದೀಪ್ ಜುಂಜುನ್ವಾಲಾ ಹೇಳುತ್ತಾರೆ.ನಿಜವಾದ ಉಚಿತ ಸಹಾಯಕರು ತೆರಿಗೆದಾರರಿಗೆ ಸಹಾಯ ಮಾಡಲು ಕಾಲ್ಸೆಂಟರ್ ಕೂಡ ಇರುತ್ತದೆ. ಜೊತೆಗೆ, ತೆರಿಗೆದಾರರು ತೆರಿಗೆ ಪಾವತಿ ಕುರಿತಾ ಕಲಿಕಾ ವಿಡಿಯೋಗಳು, ಚಾಟ್ಬೋಟ್ಲೈವ್ ಏಜೆಂಟ್ ಮತ್ತು ಪದೇಪದೇ ಕೇಳಲಾದ ಪ್ರಶ್ನೆಗಳು ಕೂಡ ಇರುತ್ತವೆ. ತೆರಿಗೆ ಸಂಬಂಧಿಸಿದ ವಿವಿಧ ಸಂಗತಿಗಳ ಬಗ್ಗೆ ತಜ್ಞರಿಂದ ಉಚಿತ ಸಲಹೆ ಪಡೆಯುವ ಅವಕಾಶ ಕೂಡ ಇರುತ್ತದೆ. ಪ್ರಾಮಾಣಿಕ ತೆರಿಗೆ ಪಾವತಿದಾರರಿಗೆ ತೆರಿಗೆ ಪಾವತಿಗೆ ಸಂಬಂಧಿಸಿದ ಕೆಲಸಗಳನ್ನು ಸ್ವತಂತ್ರವಾಗಿ ನಿರ್ವಹಿಸಲು ಸಹಾಯ ಮಾಡುವುದರಿಂದ , ವ್ಯಕ್ತಿಗಳಿಗೆ ಮತ್ತು ಸಣ್ಣ ಉದ್ದಿಮೆಗಳಿಗೆ ಆದಾಯ ತೆರಿಗೆ ಪಾವತಿ ಸಮಸ್ಯೆಗಳನ್ನು ನಿವಾರಿಸಿಕೊಳ್ಳಲು ಪ್ರೋತ್ಸಾಹ ನೀಡಿದಂತಾಗುತ್ತದೆ ಎನ್ನುತ್ತಾರೆ ಜುನ್ಜುನ್ವಾಲಾ.ಸಂವಹನಾತ್ಮಕ ಪ್ರಶ್ನೋತ್ತರಗಳು ಇರುವ ಕಾರಣದಿಂದ, ಸಂಬಳದ ತೆರಿಗೆ ಪಾವತಿದಾರರು ಕೂಡ, ಹೆಚ್ಚು ಡಾಟಾ ಎಂಟ್ರಿಯ ಸಹಾಯ ಪಡೆಯದೆ, ತಮ್ಮಷ್ಟಕ್ಕೆ ತಮ್ಮ ಟ್ಯಾಕ್ಸ್ ರಿಟನ್ರ್ಸ್ಗಳನ್ನು ಭರ್ತಿ ಮಾಡಲು ಸಾಧ್ಯವಾಗುತ್ತದೆ ಎನ್ನತ್ತಾರೆ ಅವರು.ಮೊಬೈಲ್ ಸ್ನೇಹಿ ಹೊಸ ತಲೆಮಾರಿನ, ತಂತ್ರಜ್ಞಾನದ ಅರಿವುಳ್ಳ ತೆರಿಗೆ ಪಾವತಿದಾರರ ಅನುಕೂಲಕ್ಕಾಗಿ, ಮುಖ್ಯ ಪೋರ್ಟಲ್ ಕಾರ್ಯಗಳು ಮೊಬೈಲ್ ಅಪ್ಲಿಕೇಶನ್ನಲ್ಲಿ ಲಭ್ಯ ಆಗುವಂತೆ ಮಾಡಲಾಗುವುದು ಎಂದು ವಿಭಾಗ ತಿಳಿಸಿದೆ.ಹೊಸ ಆನ್ಲೈನ್ ತೆರಿಗೆ ಪಾವತಿ ಆಯ್ಕೆಗಳು : ಯಾವುದೇ ಬ್ಯಾಂಕ್ನ ಖಾತೆಯಿಂದ , ನೆಟ್ ಬ್ಯಾಂಕಿಂಗ್, ಯುಪಿಐ, ಕ್ರೆಡಿಟ್ ಕಾರ್ಡ್ ಮತ್ತು ಆರ್ಟಿಜಿಎಸ್ಎನ್ಇಎಫ್ಟಿ ಮೂಲಕ ತೆರಿಗೆ ಪಾವತಿ ಮಾಡುವ ಅನೇಕ ಆಯ್ಕೆಗಳನ್ನು ಹೊಸ ಪೋರ್ಟಲ್ ನೀಡುತ್ತದೆ. ತೆರಿಗೆಯ ಮೊತ್ತ ಪಾವತಿಸಲು , ನಿರ್ದಿಷ್ಟ ಬ್ಯಾಂಕ್ನ ಬ್ರಾಂಚ್ನಲ್ಲಿ ಹೋಗಿ ಸರತಿಯ ಸಾಲಿನಲ್ಲಿ ನಿಂತುಕೊಳ್ಳಬೇಕಾದ ಅಗತ್ಯ ಇಲ್ಲ. ಹೊಸ ತೆರಿಗೆ ಪಾವತಿ ಪೋರ್ಟರ್ ಆಶಾದಾಯಕವಾಗಿ ಕಾಣುತ್ತಿದೆ. ಆದಾಯ ತೆರಿಗೆ ಇಲಾಖೆ ಹೇಳುವಂತೆ, ಹೊಸ ಪೋರ್ಟಲ್ ಬಳಸಲು ಸುಲಭವಾಗಿದೆಯೇ ಮತ್ತು ಅನುಕೂಲಕರವಾಗಿ ಕಾರ್ಯ ನಿರ್ವಹಿಸುತ್ತದೆಯೇ ಎಂಬುದನ್ನು ಕಾದು ನೋಡಬೇಕಿದೆ.